rejauldu/bengali-wikipedia huggingface dataset:
আবলুস (ইংরেজি নাম ebony) একধরনের কাষ্টল গাছ। এর কাঠের রঙ কালো। আবলুস কাঠের ঘনত্ব জলের থেকেও বেশি। তাই জলে ডুবে যায়। জলে ডুবে যায় এরকম কাঠের সংখ্যা খুব বেশি নেই। এই কাঠের গঠনবিন্যাস সূক্ষ্ম এবং মসৃন ভাবে পলিশ করা সম্ভব বলে অলঙ্কারিক কাজে এই কাঠের ব্যবহার রয়েছে।  আবলুস কাঠের ব্যবহারের দীর্ঘ ইতিহাস রয়েছে। প্রাচীন মিশরীয় সমাধিগুলিতে খোদাই করা আবলুস কাঠের টুকরো পাওয়া গেছে।  আবলুস গাছের আদি নিবাস দক্ষিণ ভারত এবং শ্রীলঙ্কা । মধ্যম আকারের চিরহরিৎ এই কাষ্টল বৃক্ষের পাতা ৬-১৫ সেন্টিমিটার লম্বা এবং ৩-৫ সেন্টিমিটার চওড়া হয়ে থাকে। এর ফল জামের মত, ব্যাস প্রায় ২ সেন্টিমিটার। বৃদ্ধির হার ধীর। শুষ্ক মধ্যম আবহাওয়াবিশিষ্ট অঞ্চলে এই গাছ জন্মে।   তথ্যসূত্র    চিত্রশালা   বিষয়শ্রেণী:কাঠ বিষয়শ্রেণী:কালোর বর্ণচ্ছটা
রাবর কাউন্টি (  ) ইরানের কেরমান প্রদেশে অবস্থিত। এর রাজধানী রাবর শহর।  ২০০৬ সালের জাতীয় আদমশুমারির পর, রাবর জেলাকে রাবর কাউন্টি প্রতিষ্ঠায় বাফ্ট কাউন্টি থেকে আলাদা করা হয়েছিল,  যেটিকে দুটি গ্রামীণ জেলার দুটি জেলায় বিভক্ত করা হয়েছিল, রাবর শহরটি তার রাজধানী এবং সেই সময়ে একমাত্র শহর ছিল। ২০১১ সালের আদমশুমারি ৯,৮১৮ পরিবারে ৩৪,৩৯২ জন লোককে গণনা করেছে।  2016 সালের আদমশুমারিতে, ১১,৫১৩ টি পরিবারের মধ্যে কাউন্টির জনসংখ্যা ছিল ৩৫,৩৬২ জন।   প্রশাসনিক বিভাগ  পরপর দুটি আদমশুমারিতে রাবর কাউন্টির প্রশাসনিক বিভাগের জনসংখ্যার ইতিহাস এবং কাঠামোগত পরিবর্তনগুলি নিম্নলিখিত সারণীতে দেখানো হয়েছে। সর্বশেষ আদমশুমারি দুটি জেলা, চারটি গ্রামীণ জেলা এবং দুটি শহর দেখায়।    তথ্যসূত্র   বিষয়শ্রেণী:প্রদেশ বিষয়শ্রেণী:ইরান বিষয়শ্রেণী:রাজ্যক্ষেত্র
আল সাফা ফুটবল ক্লাব (, ; সাধারণত আল সাফা এফসি এবং সংক্ষেপে আল সাফা নামে পরিচিত) হচ্ছে সাফওয়া শহর ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের দ্বিতীয় স্তরের ফুটবল লিগ সৌদি প্রথম বিভাগ লিগে প্রতিযোগিতা করে। ১৯৪৭ সালের ১লা জানুয়ারি তারিখে ক্লাবটি প্রতিষ্ঠিত হয়েছে। ৩,৫০০ ধারণক্ষমতাবিশিষ্ট আল সাফা ক্লাব স্টেডিয়ামে সাফা নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/al-safa/stadion/verein/76664 বর্তমানে এই ক্লাবের ম্যানেজারের দায়িত্ব পালন করছেন তিউনিসীয় সাবেক ফুটবল খেলোয়াড় রামজি জারমুদ এবং সভাপতির দায়িত্ব পালন করছেন সামির মুহাম্মদ আল নাসির।https://www.transfermarkt.com/al-safa/startseite/verein/76664  হাবিয়াব আল আহমদ, মুসা আব্বাস, আহমদ বুয়াবিদ, ইমাদ মুহাম্মদ আল তারুতি এবং খালিদ আল নাজরানির মতো খেলোয়াড়গণ আল সাফার জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ         বিষয়শ্রেণী:১৯৪৭-এ প্রতিষ্ঠিত ফুটবল ক্লাব বিষয়শ্রেণী:১৯৪৭-এ সৌদি আরবে প্রতিষ্ঠিত বিষয়শ্রেণী:সৌদি আরবের ফুটবল ক্লাব বিষয়শ্রেণী:সৌদি প্রথম বিভাগ লিগের ক্লাব
কলম উচ্চ বিদ্যালয় রাজশাহী বিভাগের অন্তর্গত নাটোর জেলার একটি বিখ্যাত ও সুপ্রাচীন বিদ্যালয়। এটি ১৯২৪ সালে প্রতিষ্ঠিত হয় এবং এর প্রতিষ্ঠাতা জমিদার হেরম্ভনাথ ভট্টাচার্য।   বর্ণনা  নাটোর জেলার অন্তর্গত সিংড়া উপজেলাধীন ৪নং কলম ইউনিয়ন তথা চলনবিলের দক্ষিণ প্রান্তে কলম গ্রামের বিখ্যাত জমিদার হেরম্ভনাথ ভট্টাচার্য নিজস্ব উদ্যোগে বিদ্যালয়টি প্রতিষ্ঠা করেন।বিদ্যালয় পরিচিত তিনি ১৯১৪ সালে বিদ্যালয়টি প্রতিষ্ঠা করেন।এটিই কলম গ্রামের সবচেয়ে প্রাচীন শিক্ষাপ্রতিষ্ঠান।এরপরে ১৯২৪ সালে সেটিকে উচ্চ বিদ্যালয়ে পরিনত করা হয়। ১৯২৬ সালে কলকতা বিশ্ববিদ্যালয়ের সিনেট কর্তৃক এটি স্বীকৃতি লাভ করে।  স্থানীয় জমিদার হেরম্ভনাথ ভট্টাচার্য, রাধাকান্ত বাবু, এ্যাড:শহিদুল্লাহ মিয়া এবং সাবেক প্রধান শিক্ষক বদিউজ্জামান(মৃত) সাহেবের সার্বিক প্রচেষ্টায় এটি ঐতিহ্যবাহী একটি বিদ্যালয়ে রূপান্তরিত হয়েছে।   অবস্থান  বিদ্যালয়টি নাটোর জেলা সদর থেকে ২৮ কিলোমিটার উত্তরপূর্ব এবং সিংড়া উপজেলা থেকে ৮ কিলোমিটার দক্ষিণপূর্ব পাকা রাস্তার সাথে সংযুক্ত।   আরও দেখুন   সিংড়া উপজেলা   তথ্যসূত্র   বিষয়শ্রেণী:নাটোর জেলার বিদ্যালয় বিষয়শ্রেণী:১৯২৪-এ প্রতিষ্ঠিত শিক্ষাপ্রতিষ্ঠান
জর্জ স্কেলস (১৪ মার্চ ১৯২৩ – জুন ১৯৯৩) একজন ইংরেজ ফুটবলার ছিলেন, যিনি দ্য ফুটবল লিগে চেস্টার ক্লাবের হয়ে গোলরক্ষক হিসেবে খেলতেন।  ফুটবল থেকে অবসর নেওয়ার পর, স্কেলস লানরুস্টের 'পেন ই ব্রিন পাব'-এ একজন পাব-পরিচালক (পাবলিকান) হয়েছিলেন।  তথ্যসূত্র  বিষয়শ্রেণী:চেস্টার সিটি এফ.সি.র খেলোয়াড় বিষয়শ্রেণী:ম্যানচেস্টার সিটি এফ.সি.র খেলোয়াড় বিষয়শ্রেণী:রিল এফ.সি.র খেলোয়াড় বিষয়শ্রেণী:পুরুষ অ্যাসোসিয়েশন ফুটবল গোলরক্ষক বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:১৯২৩-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:নর্থউইচের ফুটবলার বিষয়শ্রেণী:ইংরেজ পুরুষ ফুটবলার বিষয়শ্রেণী:বিংশ শতাব্দীর ইংরেজ ক্রীড়াবিদ বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
কোন প্যান্ট নয় দিবস বিভিন্ন দেশের একটি বার্ষিক অনুষ্ঠান। এটি মে মাসের প্রথম শুক্রবার অনুষ্ঠিত হয়। এই দিন প্রকাশ্যে শরীরের নীচের অংশে জাঙ্গিয়া পরতে হয়।   ইতিহাস  অস্টিনের টেক্সাস বিশ্ববিদ্যালয়ের নাইটহুড অফ বু নামে পরিচিত একটি ছোট ক্যাম্পাস ক্লাব ভেবেছিল যে মে মাসের প্রথম শুক্রবার প্যান্ট ফেলে দেওয়া সেমিস্টার শেষের জন্য একটি হাস্যকর স্টান্ট ছিল। ২০০০ সালে দিনটি প্রচারের প্রচেষ্টা শুরু হয়েছিল। ইভেন্টটি অন্যান্য রাজ্যে এবং কানাডার বিভিন্ন অংশের পাশাপাশি ফ্রান্স, সুইডেন, অস্ট্রেলিয়া, ফিনল্যান্ড এবং ব্রিটেনে মনোযোগ আকর্ষণ করেছিল।     কমিক স্ট্রিপ দ্বারা ২০২১ উদযাপন  ২৫টিরও বেশি কমিক স্ট্রিপ ৭ মে, ২০২১ তারিখে তাদের পাঠকদের ড্রেস ফর সাকসেস এবং রুম টু গ্রো-এর মতো দাতব্য প্রতিষ্ঠানে অনুদান দিতে উৎসাহিত করতে নো প্যান্ট দিবস পালন করেছে, যারা প্রয়োজনীয় পোশাক সরবরাহ করেছিল।    আরও দেখুন    নো প্যান্ট সাবওয়ে রাইড  বাইরের পোশাক হিসাবে অন্তর্বাস  আনডি রান  ওয়ার্ল্ড নেকেড বাইক রাইড   তথ্যসূত্র    বহিঃসংযোগ      No Pants Subway Ride 2018 বিষয়শ্রেণী:অনানুষ্ঠানিক উদ্‌যাপন
thumb|200px|নৃসিংহ, কালীঘাট পটচিত্র, ১৯শ শতাব্দী  নৃসিংহ পুরাণ (Sanskrit:) বা নারসিংহ পুরাণ হল একটি উপপুরাণ। প্রথাগত বিশ্বাস অনুযায়ী, অন্যান্য পুরাণ ও উপপুরাণের মতো এই উপপুরাণটিও কৃষ্ণদ্বৈপায়ন বেদব্যাসের রচনা। স্টাডিজ ইন দি উপপুরাণস্‌ গ্রন্থে রাজেন্দ্রচন্দ্র হাজরাHazra, R.C. (1958). Studies in the Upapuranas, Vol. I (Calcutta Sanskrit College Research Series No.II), Calcutta: Sanskrit College, pp.242-3 এই সিদ্ধান্তে উপনীত হন যে, নরসিংহ পুরাণের আদি পাঠটি খ্রিস্টীয় ৫ম শতাব্দীর শেষ ভাগে রচিত হয়েছিল। যদিও বহু পরে কয়েকটি প্রক্ষিপ্তাংশ সেই পাঠের সঙ্গে যুক্ত হয়। খ্রিস্টীয় ১৪শ শতাব্দী নাগাদ এই উপপুরাণটি তেলুগু ভাষায় অনূদিত হয়। ১৮৮৪ সালে কলকাতার মহাভারত কার্যালয় থেকে গ্রন্থটির মূল পাঠের বঙ্গানুবাদ চন্দ্রনাথ বসু কর্তৃক প্রকাশিত হয়।  বিষয়বস্তু নৃসিংহ পুরাণের মুদ্রিত সংস্করণগুলি ৬৮টি অধ্যায়ে বিন্যস্ত। এই গ্রন্থের ৮ম অধ্যায়টি যমগীতা গ্রন্থের তিনটি পাঠান্তরের অন্যতম (অন্য দু’টি পাঠান্তর হল বিষ্ণুপুরাণের ৩য় স্কন্দের ১ম থেকে ৭ম অধ্যায় এবং অগ্নিপুরাণের ৩য় স্কন্দের ৩৮১তম অধ্যায়)। ২২শ ও ২৩শ অধ্যায়ে শুদ্ধোধনের পুত্র বুদ্ধ পর্যন্ত সূর্যবংশীয় এবং উদয়নের পৌত্র ক্ষেমক পর্যন্ত চন্দ্রবংশীয় রাজাদের সংক্ষিপ্ত বংশলতিকা দেওয়া হয়েছে। ৩৬শ থেকে ৫৪শ অধ্যায়ের মধ্যে বিষ্ণুর দশাবতারের উপাখ্যান বর্ণিত হয়েছে। ৫৭শ থেকে ৬১শ অধ্যায়গুলি "হারীতসংহিতা" বা "লঘুহারীতস্মৃতি" নামে পৃথক গ্রন্থাকারেও প্রচলিত।Hazra, R.C. (1962). The Upapuranas in S. Radhakrishnan ed. The Cultural Heritage of India, Calcutta: The Ramakrishna Mission Institute of Culture, Vol.II, , p.278  আরও দেখুন মার্কণ্ডেয় নৃসিংহ পুরাণ  তথ্যসূত্র  বহিঃসংযোগ  {Read narsihma puran in Hindi on yr mobile or pc} নৃসিংহ পুরাণ (দেবনাগরী হরফে)  বিষয়শ্রেণী:পুরাণ বিষয়শ্রেণী:বৈষ্ণব ধর্মগ্রন্থ বিষয়শ্রেণী:হিন্দু ধর্মগ্রন্থ
মাদ্রাসা-এ-তৈয়্যবিয়া অদুদিয়া সুন্নিয়া ফাযিল চট্টগ্রামের একটি ধর্মীয় শিক্ষাপ্রতিষ্ঠান।   অবস্থান  এই মাদ্রাসা চট্টগ্রামের রাঙ্গুনিয়া উপজেলার চন্দ্রঘোনাতে অবস্থিত।   ইতিহাস  ১৯৬৭ সালে আল্লামা তৈয়্যব শাহ (রা) এ মাদ্রাসা প্রতিষ্ঠা করেন।   অবকাঠামো  এই মাদ্রাসায় মোট ৬টি ভবন রয়েছে। সুপরিসর ১টি লাইব্রেরি; ১টি ছাত্রাবাস ও আইসিটি কক্ষ রয়েছে। মাদ্রাসার সম্মুখে রয়েছে মসজিদ ও বিশাল মাঠ।   ব্যবস্থাপনা  এই মাদ্রাসা আনজুমান-এ-রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে।    শিক্ষা কার্যক্রম  এই মাদ্রাসাটি ফাযিল (ডিগ্রি) স্তরের। এখানে দক্ষ, অভিজ্ঞ অধ্যাপক ও শিক্ষকমন্ডলী দ্বারা পাঠদান করা হয়।   তথ্যসূত্র    বহিঃসংযোগ   বিষয়শ্রেণী:রাঙ্গুনিয়া উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:আনজুমান ট্রাস্ট অধীনস্থ মাদ্রাসা
গুল হাসান খান () (১৯২১ — ১০ অক্টোবর ১৯৯৯),  ছিলেন সাবেক লেফটেন্যান্ট জেনারেল এবং পাকিস্তান সেনাবাহিনীর সর্বাধিনায়ক (সর্বশেষ), যিনি রাষ্ট্রপতি জুলফিকার আলী ভুট্টোর অধীনে ২০ ডিসেম্বর ১৯৭১ সাল থেকে ৩রা মার্চ ১৯৭২ সাল পর্যন্ত কাজ করছেন।  হামুদুর রহমান কমিশন এর অধীনে তিনি আদালতের মার্শাল ছিলেন এবং বিচারক এডভোকেট জেনারেল তার সামরিক সম্মান প্রত্যাহার করে নেন; যদিও তার পেনশন প্রত্যাখ্যান করার সময় তাকে কমান্ডার থেকে মুক্তি দেন। তিনি টিক্কা খান হাত ধরে উত্তরাধিকারী মনোনীত হন, যিনি চার তারকা পদে নিযুক্ত হয়েছিলেন এবং পরবর্তীতে সেনাবাহিনী প্রধান (পাকিস্তান) হিসেবে মনোনীত হন।  জীবনী প্রাথমিক জীবন এবং সামরিক কর্মজীবন গুল হাসান খান ১৯২১ সালে কোয়েটা, বেলুচিস্তানের, ব্রিটিশ ভারতের  মধ্যবিত্ত একটি পশতু পরিবারে জন্মগ্রহণ করেন।http://www.rediff.com/news/mar/19gul.htm ১৯৩৯ সালে তিনি দেরাদুনের রয়েল ইন্ডিয়ান মিলিটারি কলেজে ভর্তি হন এবং সেখানেই যোগদান করেন এবং ১৯৪২ সালে সেখানে থেকে স্নাতক সম্পন্ন করার জন্য দেরাদুনের ইন্ডিয়ান মিলিটারী একাডেমিতে স্থানান্তরিত হন। তিনি একজন চমৎকার হকি খেলোয়াড় ছিলেন এবং এর পাশাপাশি মিলিটারি একাডেমিতে  বক্সার হিসেবেও খ্যাতি অর্জন করেছিলেন।  ফ্রন্টিয়ার ফোর্স রেজিমেন্ট (এফএফ রেজিমেন্ট)-এ তিনি ২য় লেফটেন্যান্ট হিসেবে কমিশন লাভ করেন এবং নতুন দিল্লির সেনাবাহিনী জিএইচকিউতে পদায়ন করা হয়। পরবর্তীতে আসামের আসাম রাইফেলসে অবস্থান করেন এবং গ্রেট ব্রিটেনের সাথে ১৯৪৪-৪৫ সালে বার্মা ক্যাম্পেইনে অংশগ্রহণ করেন। দ্বিতীয় বিশ্বযুদ্ধের সময়ে তিনি ১৪ তম আর্মির আদেশ মোতাবেক ভিস্কুটি স্লিমকে এইড-ডি-ক্যাম্প (এডিসি) নিয়োগ করার জন্য নির্বাচিত হন। এরপর তিনি দুই তারকা পদে উন্নীত হন এবং এবং সেনাবাহিনীর মেজর জেনারেল হিসাবে আসিন হন।  ১৯৬৫ সালে ভারতের সঙ্গে যুদ্ধের সময় তিনি সামরিক অপারেশন ডিরেক্টর জেনারেল (ডিজিএমও; সেনা সদর) ছিলেন এবং ভারতীয় সেনাবাহিনীর বিরুদ্ধে সামরিক অপারেশন পরিচালনা করেন।  পরিবার গুল হাসান খানের তিন ভাই এবং একটি বোন ছিল। তার নওশেরা জেলার পবি ও পাকিস্তানের কোয়েটায় নিজস্ব বাসন্থানে অনেক আত্মীয় স্বজন রয়েছে। ১৯৯৯ সালে জেনারেল গুল হাসান খান মৃত্যুবরণ করেন এবং নওশেরা জেলার পবিতে তাকে সমাহিত করা হয় (চিরত ক্যান্টনমেন্টের প্রধান শহর, চৌকি মুমরিজ, তারু জবা, আকবর পূরা)।  তার জীবনের শেষ কয়েক বছর তিনি অস্ট্রিয়ার ভিয়েনা এবং পাকিস্তানের রাওয়ালপিন্ডিতে  ব্যয় করেন। তিনি মেমোরী অব লেফটেন্যান্ট জেনারেল গুল হাসান খান নামক একটি গ্রন্থ রচনা করেছিলেন।  আরো দেখুন  জেনারেল সাহেবজাদা ইয়াকুব খান  জেনারেল রাও ফরমান আলি  আরও পড়ুন  Gul Hassan Khan, Memoirs of Lt.Gen.Gul Hassan Khan, OUP Pakistan (1994)   তথ্যসূত্র  বহিঃসংযোগ Official profile at Pakistan Army website Article about General Gul Hassan   বিষয়শ্রেণী:১৯২১-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:পাকিস্তানি জেনারেল বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:কোয়েটার ব্যক্তি বিষয়শ্রেণী:পশতু ব্যক্তি বিষয়শ্রেণী:দ্বিতীয় বিশ্বযুদ্ধের ভারতীয় সেনা কর্মকর্তা বিষয়শ্রেণী:ব্রিটিশ ভারতীয় সেনা কর্মকর্তা বিষয়শ্রেণী:ভারত-পাকিস্তান যুদ্ধ ১৯৭১ এর জেনারেল বিষয়শ্রেণী:বাংলাদেশের স্বাধীনতা যুদ্ধের জেনারেল বিষয়শ্রেণী:সিতারা-ই-পাকিস্তান প্রাপক
thumb|ভারতের বায়ুবিদ্যুৎ শিল্প বিশ্বে পঞ্চম বৃহত্তম। উৎপাদন ক্ষমতা ১১৮০০ মেগাওয়াট। এই ছবিতে দেখা যাচ্ছে, তামিলনাড়ুর কায়াথারের উইন্ড ফার্ম। thumb|সঞ্চিত কয়লার পরিমাণের হিসেবে বিশ্বে ভারতের স্থান তৃতীয়।Deepak Fertilizers signs JV with Norway major ছবিতে দেখা যাচ্ছে ঝাড়খণ্ড রাজ্যের একটি কয়লাখনি।  ভারতের শক্তি নীতিতে মোটামুটি দেশের ক্রমবর্ধমান বিদ্যুৎ ঘাটতি,India’s Widening Energy Deficit এবং অচিরাচরিত বিদ্যুৎশক্তির (বিশেষত পারমাণবিক, সৌর ও বায়ু বিদ্যুৎ) ব্যবহার বৃদ্ধির উপর গুরুত্ব আরোপ করা হয়।India Raises Renewable Energy Target Fourfold  ভারতের ৭০% বিদ্যুৎ ফসিল জ্বালানি ও ৪০% বিদ্যুৎ কয়লা থেকে উৎপাদিত হয়। খনিজ তেল ও প্রাকৃতিক গ্যাস থেকে উৎপাদিত বিদ্যুৎশক্তির শতকরা হার যথাক্রমে ২৪% ও ৬%। বিদ্যুৎ চাহিদার জোগান দিতে ভারতকে ফসিল জ্বালানির আমদানির উপর গভীরভাবে নির্ভর করতে হয়। ২০৩০ সালের মধ্যে ভারতের বিদ্যুৎ আমদানির উপর নির্ভরশীলতা দেশের মোট বিদ্যুৎ ব্যবহারের ৫৩% ছাড়িয়ে যাবে। ২০০৯-১০ সালে দেশের মোট খনিজ তেল আমদানির পরিমাণ ছিল ১৫৯.২৬ মিলিয়ন টন; যা দেশের ৮০% আভ্যন্তরিণ খনিজ তেল চাহিদার জোগান দিয়েছিল। এই আমদানি ছিল দেশের মোট তেল আমদানির ৩১%।India Energy Profile - EIA ভারতের বিদ্যুৎ শিল্পের মূল সমস্যা কয়লার অপ্রতুলতা।India Electricity Output Misses Target এর ফলে ২০১০ সালে ভারতের কয়লার আমদানি ১৮% বাড়াতে হয়েছে।Indian Power Plants Boost Coal Imports 18%, Market Watch Says  দ্রুত আর্থিক উন্নয়নের ফলে ভারত এখন বিশ্বের দ্রুত বাড়তে থাকা বিদ্যুৎ বাজারগুলির একটি। মনে করা হচ্ছে, ২০৩৫ সালের মধ্যে বিশ্বের বিদ্যুৎ ব্যবহারের পরিমাণ ১৮% বৃদ্ধি পেলে বিশ্ব বিদ্যুৎ চাহিদার নিরিখে ভারত দ্বিতীয় স্থান অধিকার করবে। একদিকে যেমন দেশে বিদ্যুতের চাহিদা উর্ধ্বমুখী, অন্যদিকে তেমনি ভারতের সঞ্চিত ফসিল জ্বালানির পরিমাণ কম। তাই দেশে পুনর্নবীকরণযোগ্য বিদ্যুৎ ও পারমাণবিক বিদ্যুৎ শিল্পের প্রসার ঘটানোর পরিকল্পনা গ্রহণ করা হয়েছে। ভারতের বায়ুবিদ্যুতের বাজার বিশ্বে পঞ্চম বৃহত্তম। ২০২২ সালের মধ্যে দেশের সৌরবিদ্যুৎ উৎপাদন ২০ গিগাওয়াট করার চেষ্টা চালানো হচ্ছে। তাছাড়া আগামী ২৫ বছরে দেশের পারমাণবিক বিদ্যুৎ উৎপাদন ক্ষমতা ৪.২% থেকে বাড়িয়ে ৯% করার চেষ্টা করা হচ্ছে। দেশে পাঁচটি পারমাণবিক চুল্লি রয়েছে (বিশ্বে তৃতীয়)। ২০২৫ সালের মধ্যে আরও ১৮টি পারমাণবিক চুল্লি (বিশ্বে দ্বিতীয়) গড়ে তোলার পরিকল্পনাও আছে।Going nuclear, The Economist  আরও দেখুন  ভারতের বিদ্যুৎ কেন্দ্রসমূহের তালিকা ভারতে পরমাণু শক্তি তথ্যসূত্র  বিষয়শ্রেণী:ভারতে বিদ্যুৎ ভারত বিষয়শ্রেণী:ভারতের নীতি বিষয়শ্রেণী:ভারতের নীতিমালা
সেরেসো ওসাকা (, ) হচ্ছে ওসাকা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৫৭ সালে ইয়ানমার ডিজেল স্পোর্টস ক্লাব নামে প্রতিষ্ঠিত হয়েছে। সেরেসো ওসাকা তাদের সকল হোম ম্যাচ ওসাকার ইয়ানমার স্টেডিয়াম নাগাইে আয়োজন করে থাকে; যার ধারণক্ষমতা হচ্ছে ৪৭,৮৫৩। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় লেভির কুলপি এবং সভাপতির দায়িত্ব পালন করছেন হিরোয়াকি মোরিশিমা। জাপানি মধ্যমাঠের খেলোয়াড় হিরোশি কিয়োতাকে এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, সেরেসো ওসাকা এপর্যন্ত ১৪টি শিরোপা জয়লাভ করেছে; যার মধ্যে ৪টি জাপান সকার লিগ, ১টি জাপান ফুটবল লিগ এবং ১টি জাপানি সুপার কাপ শিরোপা রয়েছে। জুন-হিউন কিম, ইয়ুসুকে মারুহাশি, হিরোয়াকি মোরিশিমা, আকিনোরি নিশিজাওয়া এবং ইয়োইচিরো কাকিতানির মতো খেলোয়াড়গণ সেরেসো ওসাকার জার্সি গায়ে মাঠ কাঁপিয়েছেন।  তথ্যসূত্র  বহিঃসংযোগ     বিষয়শ্রেণী:সেরেসো ওসাকা বিষয়শ্রেণী:১৯৫৭-এ প্রতিষ্ঠিত ফুটবল ক্লাব বিষয়শ্রেণী:১৯৫৭-এ জাপানে প্রতিষ্ঠিত বিষয়শ্রেণী:জে১ লিগের ক্লাব বিষয়শ্রেণী:জাপানের ফুটবল ক্লাব
ভিম্বার () পাকিস্তানের ভিম্বার জেলার আজাদ কাশ্মির অঞ্চলের প্রধান শহর। ভৌগোলিক অবস্থান অনুযায়ী শহরটি আজাদ কাশ্মীরের সীমান্তে অবস্থিত এবং মিরপুর থেকে প্রায় ৫০কিমি (৩১ মাইল) দুরে পাকিস্তান, গুজরাত থেকে প্রায় ৪৮ কিলোমিটার (30 মাইল), ঝিলাম থেকে প্রায় ৩৭ কিলোমিটার (২৩ মাইল), ইসলামাবাদ থেকে প্রায় ১৬৬ কিলোমিটার (১০৩ মাইল) এবং শ্রীনগর থেকে প্রায় ২৪১ কিলোমিটার (১৫০ মাইল)।  তথ্যসূত্র  গ্রন্থপঞ্জি                          বিষয়শ্রেণী:ভিম্বার জেলার জনবহুল স্থান বিষয়শ্রেণী:ভিম্বার জেলার তেহসিল
জাতীয় মাশরুম উন্নয়ন ও সম্প্রসারণ কেন্দ্র হল বাংলাদেশে মাশরুমের উন্নয়ন ও সম্প্রসারণের উদ্দেশ্যে পরিচালিত একটি গবেষণা ও প্রশিক্ষণসেবা মূলক প্রতিষ্ঠান।Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); পৃষ্ঠাঃ ৫০ ও ৫১, প্রকাশকাল: ডিসেম্বর, ২০১২ ইং  অবস্থান প্রতিষ্ঠানটি ঢাকা বিভাগের ঢাকা জেলার অন্তর্গত সাভার পৌরসভার সোবহানবাগে সাভার বাসস্ট্যান্ড সংলগ্ন স্থানে (ঢাকা-আরিচা মহাসড়কের পশ্চিম পাশে) অবস্থিত।  উদ্দেশ্য  মাশরুম বিষয়ক গবেষণা।  মাশরুম বিষয়ে দক্ষ মানব সম্পদ উন্নয়ন।  মাশরুম ও মাশরুমজাত পণ্যের গুণগতমান নির্ধারন ও নিশ্চিতকরন।  উদ্যোক্তা সৃষ্টিকরন।  মাশরুমের দেশিয় ও আন্তর্জাতিক বাজার সৃষ্টিতে সহায়তা প্রদান।  প্রচার ও প্রচারনার মাধ্যমে মাশরুমকে জনপ্রিয় করে তোলা ও ভোক্তা সৃষ্টি করা।  সেবাসমূহ  মাশরুমের নতুন নতুন জাত উন্নয়ন ও দেশোপযোগী চাষ প্রযুক্তি উদ্ভাবন করা।  নতুন উদ্ভাবিত এসব জাত ও দেশোপযোগী আধুনিক প্রযুক্তি কৃষকদের মাঝে সম্প্রসারণ করা।  মাশরুমের চাষ সম্পর্কে কৃষকদের প্রযুক্তি পরামর্শ প্রদান করা।  মাশরুম বাজারজাতকরনে প্রয়োজনীয় পরামর্শ প্রদান।  মাশরুম ও মাশরুমজাত পণ্যের গুণগত মানের প্রত্যয়ন পত্র প্রদান করা।  মাশরুমের বীজের মান নিয়ন্ত্রণ পূর্বক চাষীদের ভাল মানের বীজ প্রাপ্তির নিশ্চয়তা প্রদান করা।  ক্ষুদ্র, মাঝারি ও বড় আকারে মাশরুম শিল্প প্রতিষ্ঠানে কারিগরি সহযোগিতা ও প্রশিক্ষণ প্রদান।  মাশরুম রপ্তানীতে কারিগরি সহযোগিতা ও পরামর্শ প্রদান।  চাষিদের স্বার্থ রক্ষায় মাশরুম বিষয়ক সরকারি যে কোন নীতি নির্ধারণ ও বাস্তবায়নে সহযোগিতা করা।  সংগঠনের মাধ্যমে চাষিদের স্বার্থ সংরক্ষণে প্রয়োজনীয় সহায়তা প্রদান।  তথ্যসূত্র  বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:ঢাকা জেলা বিষয়শ্রেণী:সাভার উপজেলার গবেষণা ও প্রশিক্ষণমূলক প্রতিষ্ঠান
মুক্তাগাছার মন্ডা হল প্রকার মিষ্টি যা প্রধান উপাদান হিসাবে দুধ, চিনি ব্যবহার করে তৈরি করা হয়। প্রস্তুতিতে বেশ কয়েকটি অতিরিক্ত উপাদান ব্যবহার করা যেতে পারে। বাংলাদেশের ময়মনসিংহ জেলার মুক্তাগাছা উপজেলায় প্রথম ১৮২৪ সালে এই মিষ্টির প্রচলন হয়। এটির প্রস্তুতপ্রণালী মণ্ডার আবিষ্কারক গোপাল পালের বংশধরদের দ্বারা প্রকাশ করা হয়নি।মন্ডাকে ২০২৪ সালে ১২ ফেব্রুয়ারি বাংলাদেশ সরকার দ্বারা ভৌগোলিক নির্দেশক (জিআই) পণ্য হিসেবে স্বীকৃতি দেওয়া হয়।   ইতিহাস  থাম্ব|ডান|মুক্তাগাছার মণ্ডার উদ্ভাবক গোপাল পালের প্রতিকৃতি  ১২৩১ বঙ্গাব্দে (১৮২৪ খ্রিঃ) রাম গোপাল পাল স্বপ্নে মিষ্টি তৈরির রেসিপি পান। তিনি এই মিষ্টি তৈরি করে মুক্তাগাছার বড় জমিদারদের একজন মহারাজা সূর্যকান্ত আচার্য চৌধুরীর নিকট পেশ করেন। বর্তমানে গোপাল পাল পরিবারের পঞ্চম বংশধর শ্রী রামেন্দ্রনাথ পাল ভ্রাতৃদ্বয় এই মিষ্টির ব্যবসা পরিচালনা করেন। রামেন্দ্রনাথ বলেন, জমিদার বিভিন্ন ধরনের সাংস্কৃতিক এবং আলোচনা অনুষ্ঠানের আয়োজন করতেন। সেখানে আগত অতিথিদের মন্ডা দিয়েই আপ্যায়ন করা হতো।  তবে শেরপুরেও মন্ডা উৎপাদিত হয়।  অতিথি আপ্যায়ন উপমহাদেশের প্রখ্যাত ওস্তাদ আলাউদ্দিন খাঁ, পশ্চিমবঙ্গের সাবেক মুখ্যমন্ত্রী ডা. বিধানচন্দ্র রায়, নেতাজি সুভাষচন্দ্র বসু প্রমুখ ব্যাক্তিদেরকে মুক্তাগাছার জমিদার বাড়িতে আপ্যায়ন করা হয়েছে এই মণ্ডা দিয়ে। রাশিয়ার জোসেফ স্তালিনকে মণ্ডা পাঠালে তিনি মুগ্ধ হয়ে প্রশংসা করেন এবং পাকিস্তানের আইয়ুব খান একে “পূর্ব পাকিস্তানকা মেওয়া“ বলতেন। আবদুল হামিদ খান ভাসানী মণ্ডার স্বাদে বিমুগ্ধ হয়ে তিনি চীনের মাও ৎসে-তুং এর জন্যও নিয়ে গিয়েছিলেন। মাও ৎসে-তুং এর স্বাদের প্রশংসা করেন।  সাবেক রাষ্ট্রপতি আবু সাঈদ চৌধুরী এবং বঙ্গবন্ধু শেখ মুজিবুর রহমানও এর ভূয়সী প্রশংসা করেছিলেন। ইন্দিরা গান্ধী, দ্বিতীয় এলিজাবেথ কেও আপ্যায়ন করা হয়েছে মণ্ডা দিয়ে।  জিয়াউর রহমান, কাদের সিদ্দিকী ও কামাল হোসেন এর প্রিয় খাবারের তালিকায় ছিল মণ্ডা।   তথ্যসূত্র   বিষয়শ্রেণী:মিষ্টান্ন বিষয়শ্রেণী:মিষ্টি বিষয়শ্রেণী:বাংলার খাদ্য বিষয়শ্রেণী:বাংলার পনির বিষয়শ্রেণী:বাংলাদেশী মিষ্টান্ন বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশের খাদ্য বিষয়শ্রেণী:বাংলাদেশী রন্ধনশৈলী
আর্দ্র বিশ্লেষণ () হলো এমন রাসায়নিক বিক্রিয়া যেখানে এক অণু পানি কোনো রাসায়নিক যৌগের এক বা একাধিক রাসায়নিক বন্ধনকে ভেঙে ফেলে। আর্দ্র বিশ্লেষণ শব্দটি প্রতিস্থাপন এবং অপসারণ বিক্রিয়ায় ব্যাপকভাবে ব্যবহৃত হয়। এসব বিক্রিয়ার ক্ষেত্রে পানি হলো নিউক্লিওফিল। থাম্ব|upright=1.7|সাধারন আর্দ্র বিশ্লেষণ বিক্রিয়া  জৈব আর্দ্র বিশ্লেষণ হলো জৈব অণুগুলোর ভাঙন, যেখানে একটি পানির অণু একটি বৃহত্তর অণুর বন্ধনের পৃথকীকরণ কে প্রভাবিত করে। যখন আর্দ্র বিশ্লেষণ দ্বারা একটি কার্বোহাইড্রেটের উপাদান চিনির অণুতে ভেঙে যায় (যেমন, সুক্রোজকে গ্লুকোজ এবং ফ্রুক্টোজে ভেঙে ফেলা হয়) তখন এটিকে স্যাকারিফিকেশন হিসাবে উল্লেখ করা হয়।  আর্দ্র বিশ্লেষণ বিক্রিয়াকে ঘনীভবন বিক্রিয়ার বিপরীত হিসেবে বিবেচনা করা যেতে পারে। যেখানে দুটি অণু একসাথে একটি বৃহত্তর অণুতে পরিণত হয় এবং একটি পানির অণু বের করে দেয়। এইভাবে আর্দ্র বিশ্লেষণ, বন্ধন ভাঙার জন্য পানি যোগ করে এবং ঘনীভবন বিক্রিয়া পানি অপসারণ করে যৌগকে ঘনীভূত করে।   প্রকারভেদ  আর্দ্র বিশ্লেষণ একটি রাসায়নিক প্রক্রিয়া যেখানে কোনো পদার্থে পানির একটি অণু যোগ করা হয়। কখনও কখনও এই সংযোজন পদার্থ এবং পানির অণু উভয়কেই দুটি ভাগে বিভক্ত করে। এই ধরনের বিক্রিয়ায়, লক্ষ্য অণুর একটি টুকরো হাইড্রোজেন আয়ন অর্জন করে এবং যৌগের একটি রাসায়নিক বন্ধন ভেঙে দেয়। লবণ  আরও দেখুন   অ্যাডিনোসিন ট্রাইফসফেট   তথ্যসূত্র   বিষয়শ্রেণী:রাসায়নিক বিক্রিয়া বিষয়শ্রেণী:সাম্যাবস্থার রসায়ন
মোহাম্মদ মোত্তাকিন আলম (জন্ম ১৯৭৯) পশ্চিমবঙ্গের একজন ভারতীয় রাজনীতিবিদ। তিনি মালদা জেলার মানিকচক বিধানসভা কেন্দ্র থেকে পশ্চিমবঙ্গ বিধানসভার প্রাক্তন সদস্য। তিনি ১৯৯৬ সালের পশ্চিমবঙ্গ বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে নির্বাচিত হয়েছিলেন।   প্রাথমিক জীবন এবং শিক্ষা  আলম পশ্চিমবঙ্গের মালদা জেলার ইংলিশ বাজারের বাসিন্দা। তিনি মৃত আলী মোহাম্মদের ছেলে। তিনি যদুপুর আঁচল উচ্চ বিদ্যালয়ে দশম শ্রেণীতে পড়াশোনা করেন এবং ১৯৯৬ সালে পশ্চিমবঙ্গ মাধ্যমিক শিক্ষা বোর্ড কর্তৃক পরিচালিত পরীক্ষায় উত্তীর্ণ হন।   কর্মজীবন  ১৯৯৬ সালের পশ্চিমবঙ্গ বিধানসভা নির্বাচনে আলম প্রথমবারের মতো মানিকচক বিধানসভা কেন্দ্র থেকে ভারতীয় জাতীয় কংগ্রেসের প্রতিনিধিত্ব করে বিধায়ক হিসেবে নির্বাচিত হন। তিনি ৭৮,৪৭২ ভোট পেয়ে তার নিকটতম প্রতিদ্বন্দ্বী সর্বভারতীয় তৃণমূল কংগ্রেসের সাবিত্রী মিত্রকে ১২,৬০৩ ভোটের ব্যবধানে পরাজিত করেন।  তিনি ২০২১ সালের পরবর্তী নির্বাচনে হেরে যান এবং মাত্র তৃতীয় স্থান অর্জন করতে পারেন। তৃণমূল কংগ্রেসের সাবিত্রী মিত্র ২০২১ সালের পশ্চিমবঙ্গ বিধানসভা নির্বাচনে ভারতীয় জনতা পার্টির গৌর চাঁদ মণ্ডলকে পরাজিত করে জয়ী হন। বর্তমান বিধায়ক আলম মাত্র ১১,৫৫৫ ভোট পান, যেখানে বিজয়ী মিত্র পেয়েছেন ১,১০,২৩৪ ভোট।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:মালদহ জেলার ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম
নমস্তে তেলেঙ্গানা  ভারতের তেলুগু ভাষার দৈনিক সংবাদপত্র, যা হায়দ্রাবাদ, তেলেঙ্গানা থেকে প্রকাশিত। এটি ৬ জুন ২০১১ সালে চালু করা হয়েছিল। Namaste Telangana launched | Business StandardTRS to launch daily, 'Namaste T' - Times Of India কাগজটির লক্ষ্য ছিল মূলত তেলেঙ্গানা রাজ্যের রাজনীতি এবং উন্নয়নের দিকে মনোনিবেশ করা। সংবাদপত্রটির মালিক তেলেঙ্গানা পাবলিকেশনস প্রাইভেট লিমিটেড।   ইতিহাস  টিআরএস পার্টির সদর দফতর, তেলেঙ্গানা ভবনে আল্লাম নারায়ণকে প্রধান সম্পাদক করে ২০১১ সালের জুনে এই পত্রিকাটি শুরু হয়েছিল। এখন থিগুল্লা কৃষ্ণমূর্তি পত্রিকার সম্পাদক হিসাবে দায়িত্ব পালন করছেন।   কলাম  কলামিস্টদের অন্তর্ভুক্ত; সম্পাদক কট্টা শেখর, আর বিদ্যাসাগর রাও।   প্রকাশক  এটি নিজামবাদ, করিমনগর, ওয়ারঙ্গল, খাম্মাম, নলগোন্দা, হায়দ্রাবাদ এবং মাহবুবনগর থেকে প্রকাশিত হয়েছে।  পত্রিকাটি ই-পেপার ফর্ম্যাটেও পাওয়া যায়।   পাঠক  ইন্ডিয়া টুডের জরিপ ২০১৭ অনুসারে, নমস্তে তেলেঙ্গানা তেলেঙ্গানা রাজ্যের তৃতীয় সর্বাধিক পঠিত সংবাদপত্র (এনাড়ু এবং সাক্ষীর পিছনেই), রাজ্যে এর প্রচলন ৩১.৪৯ লক্ষ।  ২০১৪ সাল থেকে, তিন বছর এটি ৮৮% বেড়েছে।   আরো দেখুন    ভারতের সংবাদপত্রের তালিকা  প্রচলন অনুযায়ী ভারতের সংবাদপত্রের তালিকা  প্রচলন অনুযায়ী বিশ্বের সংবাদপত্রের তালিকা   তথ্যসূত্র    বহিঃসংযোগ    নমস্তে তেলেঙ্গানার ওয়েবসাইট   নমস্তে তেলেঙ্গানা ইপেপার   তেলুগু নিউজ  বিষয়শ্রেণী:তেলুগু ভাষার সংবাদপত্র বিষয়শ্রেণী:২০১১-এ অন্ধ্রপ্রদেশে প্রতিষ্ঠিত বিষয়শ্রেণী:ভারতের দৈনিক সংবাদপত্র বিষয়শ্রেণী:হায়দ্রাবাদের সংবাদপত্র
ভারতে ১লা নভেম্বর ২০০৭ সালে বাল্যবিবাহ নিষিদ্ধকরণ আইন কার্যকর হয়। ২০১২ সালের অক্টোবরে ভারতের সুপ্রীম কোর্ট একটি বাল্যবিবাহের সাথে যৌন অপরাধমূলক বিচারের রায় দেয়, এ কারণে ভারতের অপরাধমূলক বিচার বিভাগের ব্যতিক্রমকে অপসারণ করা হয়, যা এত দিন পর্যন্ত নাবালক স্ত্রীকে ধর্ষণকারী পুরুষের আইনি সুরক্ষা দিয়ে আসছিল।  ঐতিহাসিক পটভূমি  ইউনিসেফ ১৮ বছর বয়সের আগেই বিবাহকে বাল্যবিবাহ হিসাবে সংজ্ঞায়িত করে এবং এই প্রথাকে মানবাধিকার লঙ্ঘন বলে বিবেচনা করে। প্রথাগত, সাংস্কৃতিক ও ধর্মীয় সুরক্ষার মূলনীতির কারণে দীর্ঘদিন ধরে বাল্যবিবাহের মত সমস্যার বিরুদ্ধে লড়াই খুবই কঠিন একটি যুদ্ধ। ২০০১ সালের আদমশুমারি অনুযায়ী ভারতের ১৮ বছরের কম বয়সী ১৫ লাখ মেয়ে ইতিমধ্যেই বিয়ে করেছে। এই ধরনের শিশু বিয়ের ক্ষতিকারক ফলাফলগুলি হল, শিশু পরিবার ও বন্ধুদের কাছ থেকে শিক্ষা ও পৃথকীকরণ জন্য সুযোগ হারায়, যৌন শোষণ, প্রাথমিক গর্ভাবস্থা এবং স্বাস্থ্যের ঝুঁকি, গার্হস্থ্য সহিংসতার ক্ষেত্রে শিশুটি বেশি ঝুঁকিপূর্ণ, উচ্চ শিশু মৃত্যুর হার, কম ওজন বাচ্চার জন্ম ইত্যাদি।  তথ্যসূত্র  বহিঃসংযোগ  বিষয়শ্রেণী:ভারতের আইন বিষয়শ্রেণী:ভারতে বাল্যবিবাহ বিষয়শ্রেণী:ভারতে শিশু কল্যাণ